
MBINGAN FARDHU AIN 


— 1-TAHARAH (BERSUCI) 

t Pengertian bersuci: 
Taharah zahir dan batin. 


— 2-Jenis-Jenis bersuci. 


(Sila click pada tajuk yang ingin dilawati) 


— 3-lstinjak 

— Syarat Istinjak 
—Rukun Istinjak. 

— Cara beristinjak dengan Air (Air Mutlak). 

— Cara Beristinjak dengan menggunakan batu pada dubur. 
—Cara Istinjak Dengan Batu Pada Qubul ( Zakar atau Faraj). 
— Hal-hal yang perlu diperhatikan ketika istinjak 

— 4-Hukum Qada Hajat 

— Qada Hajat atau Buang Air terbahagi kepada tiga hukum: 
—Cara Qada Hajat yang diharamkan. 

— Cara Qada Hajat Yang Dimakruhkan. 

—Cara-cara Qada Hajat Yang disunatkan. 

— Hal-hal yang harus dilakukan sebelum buang air. 

— Adab buang air 

— 5-Hikmah Bersuci 


— 6-Najis dan jenis-jenisnya 

— Benda-benda Najis 
—Terdapat tiga bahagian najis iaitu: 

—1. Najis Mukhaffafah. (Ringan) 

— 2. Najis Mutawassitah. (Pertengahan) 

—3. Najis Mughallazah. (berat) 

— Cara menyucikan Najis Mukhaffafah (ringan). 

— Cara menyucikan Najis Mutawasitah (Pertengahan). 
—Cara Menyuci Najis Mughallazah (Najis Berat) 

— Cara Menyucikan Kulit Bangkai 

—Cara menyucikan cairan yang memabukkan. 

—Perkara yang tidak dikira sebagai najis. 

— Hukum Peluh dan air liur manusia dan binatang. 
—Air Liur Basi 
I— Hukum Madu 


— 7-Jenis-jenis Air 

— Air Mutlak 
—Air Musta'mal 

— Air Mutaghayyir (Air Muqayyid) 

—Air Mutanajjis 
I— Air Musyammas 

— 8-Wudhu 

— Syarat Wuduk ada lima: 

—Rukun Wuduk ada enam: 

—Sunat Wuduk ada 12: 

— Perkara yang dapat membatalkan Wuduk ada lima: 

— 9-Tayamum 

— Syarat-syarat tayammum: 

— Rukun Tayammum ada 4: 

I— Sunat Tayammum ada 2: 

-Mandi Wajib & Sunat 

—Perkara yang mewajibkan mandi: 
— Rukun Mandi ada 3: 

—Sunat Mandi ialah: 


— 11-Takrif Solat 

—Syarat wajib solat: 

—Syarat sah solat: 

— Perkara-perkara yang membatalkan solat: 
—Waktu-waktu Solat Fardhu: 

—Perbuatan sunat sebelum solat: 

— Waktu-waktu yang dimakruhkan solat tanpa sebab: 

— 12-Rukun Solat 

—Rukun solat ada 13: 

—1. Niat: 

— 2. Takbiratul-lhram 

—3. Berdiri bagi orang yang berkuasa. 

— 4. Membaca al-Fatihah: 

—5. Rukuk, berserta tama'ninah. 

—6. Iktidal: 

— 7. Sujud 

—8. Duduk di antara dua sujud berserta tama'ninah. 
—9. Tahiyyat/Tasyahud akhir. 

— 10. Duduk ketika tahiyyat akhir. 

—11. Selawat ke atas Nabi Muhammad s.a.w. 

— 12. Salam pertama: 

1—13. Tertib. 

— 13-Sunat Hai'ah & Ab'adh 

t Sunat Hai'ah ada 15 perkara: 

Sunat Ab'adh ada 7 perkara: 

— 14-Solat Berjemaah 

t Syarat-syarat sah solat berjemaah: 

Antara syarat untuk menjadi imam: 

— 15-Masbuq 

— 1 6-lstikhlaf 

t Cara Istikhlaf Dalam Sembahyang 
Istikhlaf Dalam Sembahyang Jumaat 

— 17-Sujud Sahwi 

— 1. Sujud Sahwi Kerana Kelebihan 
—2. Sujud Sahwi Kerana Kekurangan 
—3. Sujud Sahwi Kerana Ragu-ragu 
— Hal-hal Penting Berkenaan Dengan Sujud Sahwi 

— 18-Sujud Sajadah-Tilawah 

— Hukum sujud sajadah 
—Ayat-ayat sujud sajadah ialah: 

—Bacaan doa yang sunat dibaca ketika sujud ialah: 
— Rukun sujud sajadah di luar sembahyang ialah: 
—Syarat sah sujud sajadah di luar sembahyang 
—Sujud Syukur 

TAHARAH (BERSUCI) 






► SEL 






Ertinya: 

Dan mereka bertanya kepadamu (wahai Muhammad), mengenai (hukum) haid. Katakanlah: "Darah haid itu satu benda yang 
(menjijikkan dan) mendatangkan mudarat". Oleh sebab itu hendaklah kamu menjauhkan diri dari perempuan (jangan bersetubuh 
dengan isteri kamu) dalam masa datang darah haid itu, dan janganlah kamu hampiri mereka (untuk bersetubuh) sebelum mereka suci. 
Kemudian apabila mereka sudah bersuci maka datangilah mereka menurut jalan yang diperintahkan oleh Allah kepada kamu. 
SesungguhNya Allah mengasihi orang-orang yang banyak bertaubat, dan mengasihi orang-orang yang sentiasa mensucikan diri. (Surah 
Al-Baqarah ayat 222) 

Pengertian bersuci: 


Pada Bahasa: Membersihkan diri atau sesuatu daripada sebarang kekotoran. Sama ada benda itu najis ataupun tidak. Benda-benda 

najis seperti darah, bangkai, tahi dan sebagainya. Benda-benda yang kotor tetapi tidak najis seperti air ludah, hingus dan lain-lain. 

Erti pada Syarak: Menghilangkan halangan beribadat kerana ada hadas atau najis atau menghilangkan halangan memakan sesuatu 

benda disebabkan terkena najis. 

Iman Al-Ghazali menegaskan dalam kitab Ihya Ulumuddin bersuci itu terbahagi kepada empat tingkat iaitu: 

1 . Mensucikan anggota-anggota lahir daripada hadas-hadas, anasir-anasir jahat dan kelebihan-kelebihan yang tidak perlu. 

2. Mensucikan anggota-anggota badan dari perbuatan-perbuatan salah dan dosa. 

3. Mensuci kan hati dari akhlak yang terkeji dan kelakuan-kelakuan yang dibenci dan terkutuk. 

4. Mensucikan kebatinan dari semua perkara selain daripada Allah Subhanahu wa Ta'ala, dan ini adalah cara bersuci para Nabi 
salawatullahi-alaihim dan juga pada Siddiqin. 

Taharah zahir dan batin. 

Taharah yang bersifat batin ialah mensucikan jiwa daripada kekotoran dosa dan maksiat. Caranya ialah dengan bertaubat dengan 
sebenar-benarnya taubat. Dengan membersihkan hati daripada kotoran syirik, ragu-ragu, hasad, dengki, menipu dan dosa besar, juga 
daripada ujub, riya. Perkara ini dilakukan dengan ikhlas, yakin, mencintai kebaikan, bersabar, jujur dan rendah diri. Serta sentiasa 
mengharapkan memperoleh keredaan Allah dengan niat dan amalan soleh. 

Taharah yang bersifat lahiriah pula ialah dengan membersihkan kotoran dan hadas . membersihkan kotoran dengan cara 
menghilangkan najis dengan air yang suci lagi menyucikan dari badan, tempat, dan pakaian untuk mengerjakan solat. 

Jenis-Jenis bersuci. 






1. Menyuci badan daripada hadas kecil: 

laitu menyuci badan daripada hadas kecil dengan berwuduk atau bertayamum. Orang-orang yang berhadas kecil diharamkan 
mengerjakan solat dan menyentuh Al-Quran. 

2. Menyuci badan daripada hadas besar. 

Orang yang berjunub atau berhadas besar hendaklah membersihkan dirinya dengan mandi. Orang yang berhadas besar diharamkan 
mengerjakan solat, mengerjakan haji, duduk di dalam masjid, menyentuh dan membaca Al-quran. 

3. Istinjak. 

laitu bersuci selepas keluarnya kotoran daripada dua jalan iaitu air kencing atau tahi. 

4. Menyucikan pakaian, alatan dapur (pinggan , mangkuk) dan masjid. 

Pakaian hendaklah dibersihkan daripada segala najis, antara Syarat sah solat ialah pakaian dan tempat solat mestilah bersih daripada 
najis. 

ik Ialah menghilangkan najis kecil atau besar dari tempat keluarnya dengan sesuatu yang bersih seperti air, batu, kertas dan 
painya sehingga kesan najis itu dibersihkan. 

ila keluar kotoran dari salah satu, iaitu dari qubur atau dubur, wajib istinjak dengan menggunakan air atau dengan tiga ketul batu, 
m Istinjak 

tinjak adalah hukumnya wajib berdasarkan Sabda Rasulullah s.a.w yang bermaksud; 

wa Nabi (s.a.w) melalui dua buah kubur, ketika itu baginda berkata; 'kedua-dua orang ini (yang ada dalam kubur itu) diseksa oleh 
. Yang seorang diseksa kerana mengumpat-gumpat orang dan yang seorang lagi diseksa kerana tidak beristinjak selepas buang 
c/7. 

s Riwayat; Bukhari dan Muslim) 

it Istinjak 

nghilangkan rasanya, 
nghilangkan baunya, 
nghilangkan warnanya. 

n Istinjak. 

orang Islam. 

it untuk istinjak.Dengan menggunakan air, batu, kertas atau seumpamanya, 
mpat yang diistinja iaitu qubul dan dubur. 

ng diistinjakkan itu sesuatu yang keluar daripada dua jalan iaitu qubur atau dubur, 
mengerjakan Istinjak. 

injak itu 3 kali dan kalau masih belum suci, boleh diulang lagi sehingga suci, 
at dibuat istinjak itu mestilah melingkupi tempat yang disapu itu. 
iristinjak itu mestilah dapat membersihkan tempat najis yang keluar. 

beristinjak dengan Air (Air Mutlak). 

'uangkan air dengan menggunakan tangan kanan di atas tempat najis. 


Sosok tempat najis dengan menggunakan jari tengah tangan kiri. 

Vlakruh memasukkan jari ke dalam dubur. 

Bagi perempuan yang dara semasa beristinjak hendaklah membasuh benda yang zahir pada farajnya ketika ia duduk 
angkung dengan memasukkan sedikit ruas jarinya.* 

Mendahulukan istinjak pada qubul daripada dubur supaya tidak terpercik najis padanya ketika membasuh dubur. 

Sunat selepas intinjak menggosak tangan ke tanah sebelum membasuh tangan. 

Sunat ketika intinjak membaca doa : 

r a ; "Ya Allah, sucikanlah hatiku daripada sifat nifak dan peliharakanlah kemaluan aku daripada kejahatan. " 

Tidak sunat mencium tangan selepas istinjak. 

Hendaklah hilang ain najis, warna dan rasanya (rasa di tangan). Jika sukar menghilangkan baunya atau warnanya selepas 
ak dan dibasuh beberapa kali maka ianya dimaafkan. Bagi memastikan najis telah suci memadai bila merasai kesat pada kulit 
■ lelaki dan licin bagi perempuan.* 


yang baik dilakukan istinjak ialah dengan menggunakan air, tetapi harus juga dilakukan dengan benda-benda kesat yang suci 
an syarat. 

nda itu mesti kering sama ada kayu, batu, daun dan lain-lain. Kalau ia basah, maka tidak boleh digunakan. 

nda itu mesti kesat. Kalau kering tetapi licin maka tidak sah untuk istinjak seperti kertas atau plastik atau belakang buluh. 

nda itu bukan benda yang dihormati seperti makanan, pakaian, tulang atau seumpamanya. 

kan benda-benda yang bertulis dengan ayat-ayat al-quran, hadis dan seumpamanya. Sekiranya ada , berdosa menggunakannya. 

jis yang keluar tidak melecer ke tempat lain. Sekiranya ia melecer ke tempat lain maka air diperlukan untuk beristinjak. 

ndaklah dihilangkan najis itu sekurang-kurangnya dengan tiga ketul batu ataupun dengan sebiji batu tiga persegi, kiranya masih 
suci, hendaklah ditambah batu sehingga suci. 


Beristinjak dengan menggunakan batu pada dubur. 

jnat dimulai dengan menyapu yang pertama pada bahagian hadapan papan punggung yang kanan lalu diedarkan pada tempat 
jlaan sapuan. 

^mudian mulakan sapuan yang kedua pada bahagian hadapan papan punggung kiri lalu diedarkan kepada tempat permulaan 
disapu. 

ipuan yang ketiga pada hujung dubur atau qubur. 

inat ketika menyapu dimulai pada tempat yang suci ke tempat yang ada najis secara perlahan-lahan. 

jnat istinjak dengan batu, dahulukan istinjak pada dubur kerana najis pada dubur lebih dahulu kering daripada qubur. Jika najis 
kering, wajib menggunakan air. 


Istinjak Dengan Batu Pada Qubul ( Zakar atau Faraj). 


»u di tiga tempat pada batu besar atau tiga ketul batu. Jika diulang-ulang di tempat yang sama dengan satu batu, maka wajib 
injak dengan menggunakan air. 


al yang perlu diperhatikan ketika istinjak 

igan bersuci dengan tulang, makanan atau tahi kering. 

igan bersuci dengan menggunakan tangan kanan atau memegang zakar dengan tangan kanan, 
ndaklah bersuci dengan batu dalam bilangan ganjil, seperti tiga ketul batu, lima ketul batu dan sebagainya.. 

a bersuci dengan air dan batu, hendaklah menggunakan batu terlebih dahulu, kemudian dengan air, bila memilih salah satu, 
ih air kerana air lebih baik digunakan untuk bersuci. 

Hukum Qada Hajat 






Qada Hajat atau Buang Air terbahagi kepada tiga hukum: 

1. Cara yang haram. 

2. Cara yang makruh. 

3. Cara yang sunat. 

Cara Qada Hajat yang diharamkan. 

1. Membawa bersama sesuatu yang bertulis ayat-ayat quran, hadis atau nama-nama para rasul ketika qada hajat. 

2. Menghadap atau membelakangkan kiblat ketika qada hajat di tempat lapang. Sekiranya qada hajat di tempat yang berdinding maka 
tidaklah diharamkan. 

3. Membuang air besar atau kecil dalam lubang yang diketahui di dalamnya ada haiwan. 

4. Qada hajat di atas kubur. 

5. Membuang air di tempat ibadah seperti di surau, masjid, musalla dan sebagainya. 

6. Membuang air di atas kitab-kitab agama . 

7. Membuang air di atas makanan. 

8. Membuang air di tempat perhentian orang ramai atau di jalan raya. 


Cara Qada Hajat Yang Dimakruhkan. 

1. Membuang air sambil berdiri kecuali dengan keuzuran atau darurat yang tidak membolehkan seseorang itu duduk seperti 
disebabkan sakit. 

2. Bercakap-cakap ketika buang air pada perkara yang tidak penting, kecuali dalam keadaan darurat. 

3. Membuang air di dalam lubang yang tidak diketahui di dalamnya ada binatang atau tidak. 

4. Membuang air di bawah pokok buah-buahan 

5. Membuang air dalam air tenang yang tidak mengalir. 

6. Membuang air berhampiran dengan kawasan perkuburan. 

Cara-cara Qada Hajat Yang disunatkan. 

1 . Membuang air di tempat terselindung dari orang ramai seperti di dalam tandas atau di sebalik batu. 

2. Memulakan masuk ke dalam taandas dengan menggunakan kaki kiri. 


3. Ketika hendak masuk, baca doa ini: 


Ertinya : " wahai tuhanku, aku berlindung padaMu dari kejahatan syaitan jantan dan betina." 

4. Memakai alas kaki seperti selipar dan kasut ketika masuk tandas. 

5. Memakai penutup kepala seperti tudung, semutar dan sebagainya ketika qada hajat. 

6. Beristibak, iaitu berdehem-dehem supaya najis habis keluar. 

7. Ketika keluar dari tandas, mulai langkah kaki kanan dahulu. 

8. Ketika keluar dari tandas, membaca doa ini. 

Ertinya: "Wahai tuhanku, hilangkan dariku segala kekotoran dan beri kesihatan kepadaku." 

Hal-hal yang harus dilakukan sebelum buang air. 

1 . Hendaklah mencari tempat sunyi dan jauh daripandangan orang (kiranya tidak menggunakan tandas). 

2. Jangan memasuki tandas atau tempat buang air dengan membawa sesuatu yang ada kalimah Allah. 

3. Jangan membuka pakaian sebelum berada dekat tempat buang air, ini adalah bagi mempastikan agar aurat tetap terjaga sesuai 
dengan apa yang diperintahkan oleh hukum syariat. 

4. Mendahulukan kaki kiri waktu masuk ke tandas dan disunatkan berdoa: 

"ya Allah , hamba berlindung padamu dari segala yang kotor dan keji" 

5. Janganlah buang air dengan menghadap ke arah kiblat atau membelakanginya jika sekiranya di tempat-tempat yang tidak 
berdinding.. 

6. Jangan membuang air besar atau air kecil (berak atau kencing) di tempat orang biasa berteduh, di jalan-jalan, di tempat mandian 
atau di bawah pokok yang berbuah. 

7. Janganlah bercakap-cakap sewaktu buang air. 

Adab buang air 

1. Sunat mendahulukan kaki kiri ketika masuk ke tandas, dan mendahulukan kaki kanan ketika keluar. 

2. Jangan membawa sesuatu kalimat Al-Quran, atau hadis atau zikrullah ke dalam tandas. 

3. Hendak memakai sepatu atau terompah atau seumpamanya. 

4. hendaklah jauh dari orang sehingga bau kotoran tidak sampai kepadanya. 

5. Janganlah berkata-kata selama dalam tandas itu, kecuali apabila ada keperluan yang sangat penting yang tidak dapat ditangguhkan. 

6. Jangan buang air di air yang tenang, kecuali jika air tenang itu terbentang luas seperti tasik yang luas atau laut. 


7. Jangan buang air di lubang tanah, kerana kemungkinan ada binatang yang mendapat kesakitan di dalam lubang itu. 

8. Jangan membuang air di atas kubur. 

9. Jangan membuang air besar atau kecil di tempat-tempat beribadat seperti masjid, surau dan sebagainya (Kecuali di tandas-tandas 
yang telah disediakan di tempat-tempat ibadat tersebut). 

10. Jangan membuang air di atas kitab-kitab agama atau di atas makanan. 

1 1 . jangan buang air di mana-mana tempat perhentian 

Hikmah-Hikmah Bersuci 





1. Dapat menjauhkan diri daripada jangkitan penyakit 

2. Amalan-amalan tertentu tidak diterima Allah tanpa bersuci. 

3. Kebersihan lahir juga membawa kepada kebersihan jiwa seseorang. 

4. Amalan kebersihan yang dilakukan itu menjadi syiar dan identiti umat Islam di dalam kehidupan manusia, agar dengan itu umat 
Islam menjadi contoh dan teladan kepada manusia seluruhnya. 

5. Kebersihan dapat mencerminkan keperibadian seseorang. 

Najis dan jenis-jenisnya 




Agama Islam amat mementingkan kebersihan dalam kehidupan seharian. Sehubungan itu, setiap manusia wajib membersihkan diri, 
pakaian dan tempat daripada najis. Bersih dan suci daripada najis merupakan salah satu syarat untuk menunaikan ibadah serta 
mengabdikan diri kepada Allah. Najis adalah benda-benda yang kotor dan boleh membatalkan sembahyang. Sebagai umat Islam, kita 
hendaklah sentiasa berada dalam keadaan suci dan bersih kerana ia mencerminkan keperibadian seseorang. 


Bagaimanapun benda yang jijik tapi pada syariat tidak membatalkan solat seperti kahak, hingus dan lain-lain tidak dikira sebagai najis. 
Menurut hukum aslinya sesuatu benda itu adalah suci selama tak ada dalil yang menunjukkan bahawa benda itu najis. 

Benda-benda Najis 

1. Bangkai haiwan darat yang berdarah, (kecuali mayat manusia tidak najis) bahagian-bahagian bangkai seperti daging, kulit, urat, 
tulang, bulu dan sebagainya semuanya adalah najis. 

2. Air kencing. 

3. Tahi. 

4. Darah. Semua jenis darah kecuali hati dan limpa. 

5. Nanah. Segala macam nanah adalah najis sama ada ainya berbentuk kental atau cair. 

6. Muntah. 

7. Mazi. laitu air putih yang keluar dari kemaluan ketika memuncak syahwat, la hanya terdapat pada lelaki dan perempuan. Tetapi lebih 
banyak pada kaum perempuan. 

8. Wadi. laitu air putih kental yang keluar dari kemaluan mengiringi kencing atau kerana letih. 

9. Arak atau tuak ( masam) . Setiap minuman keras yang memabukkan. 

10. Anjing dan babi serta keturunannya. 

Segala najis tidak dapat disucikan kecuali arak dan kulit bangkai binatang. 

Arak apabila sudah menjadi cuka dengan sendirinya ia menjadi suci. Begitu juga dengan kulit bangkai dapat disucikan dengan cara 
disamak. 

Firman Allah; 

" Mengenai pakainmu, hendaklah kamu bersihkan" Al Muddatstsi ayat 4. 

" Sesungguhnya Allah mengisihi orang orang yang taubat, dan mengisihi orang orang yang bersuci." Al Bagarah ayat 222. 


Terdapat tiga bahagian najis iaitu: 

1. Najis mukhaffafah (najis ringan). 

2. Najis mutawassitah (najis pertengahan). 

3. Najis mughallazah (najis berat) 


1. Najis Mukhaffafah. (Ringan), seperti kencing kanak-kanak lelaki yang belum makan makanan selain daripada susu ibu. Untuk 
mensuci benda yang terkena najis ini, memadai dengan memercikkan air atas benda itu meskipun tidak mengalir. Adapun kencing 
kanak-kanak perempuan yang belum makan selain susu hendaklah dibasuh sampai mengalir air di atas benda yang kena najis itu dan 
hilang zat dan sifat-sifat nya sebagaimana mensuci kencing orang dewasa. 

Rasulullah SAW bersabda; 

Ertinya : "Kencing bayi lelaki menyucikannya dengan dipercikkan air kepadanya dan kencing bayi perempuan dengan disuci." Riyawat 
Ahmad 

Dalam satu hadith lain: 

Ertinya : " Barang yang terkena air kencing anak perempuan harus disuci, sedang bila terkena air kencing anak lelaki cukuplah dengan 
merecikkan air padanya. Riwayat Abu Daud dan Nasa'i 

Cara menyucikan najis mukhaffafah: 

- Basuh bahagian yang terkena najis dan lap. 

- Percikkan air di tempat yang terkena najis. 

- Lap dengan kain bersih sehingga kering. 


2. Najis Mutawassitah. (Pertengahan) - Najis ini terdiri dari segala najis kecuali najis yang tergolong kepada najis berat. Yakni Najis 
Mughaladzah. . Najis pertengahan ini terbahagi kepada dua bahagian. 

2.1 Najis Hukmiah. - iaitu najis yang diyakini adanya tetapi tidak nyata zatnya, baunya , rasanya serta warnanya, seperti kencing 
yang sudah lama kering, sehingga sifat-sifatnya sudah hilang, cara mensuci najis ini cukup dengan mengalirkan air di atas benda yang 
kena itu kemudian dilap hingga kering. 

2.2 Najis Ainiah. Najis yang nampak dan kelihatan najisnya yang ada rupa, rasa dan baunya seperti tahi, darah dan lain-lain. 
Membersihkan najis ini ialah dengan membasuhnya sehingga hilang segala sifat sifat nya. 


Kotoran manusia, berdasar hadiths Anas bin Malik berkata. " Biasanya Rasulullah SAW pergi kebilek air lalu saya ( Anas bin Malik) 
dan seorang anak lelaki sebayaku membawakan sebaldi air dan sebuah tongkat. Tetapi baginda beristinjak dengan air " - Bukhari dan 
Muslim. 

Nabi SAW bersuci setelah buat hajat besar itu menunjukkan bahawa kotoran manusia itu najis. 

Kencing Manusia, berdasarkan perintah Nabi SAW kepada sahabat sahabat nya menyiram kencing seorang Arab Gunung yang 
kencing disudut masjid Nabi SAW. 

Ertinya : Nabi SAW menyuruh mengambil segayuny air, lalu disiramkan diatas tempat yang dikencingi (oleh orang Arab gunung 
tersebut)".- Bukhari dan Muslim. 


Wadi, iaitu air putih kental yang keluar mengiringi kencing. Wadi ini najis berdasarkan ucapan Aisyah: 

Ertinya " Wadi itu keluar setelah kencing. Maka hendaklah orangnya mencuci kemaluannya lelaki mahupun wanita dan wuduk, tetapi 
tidak mandi. " Ibnu Mundzir. 

Dicucinya kemaluan yang keluar wadi menunjukkan wadi itu najis. 

Madzi, iaitu air putih yang bergetah yang keluar kerana mengangan angan jimak atau ketika bergurau dengan perempuan maka is 
tergolong najis, berdasar hadith Ali, 

Ertinya ” Saya lelaki yang sering keluar madzi, Maka kusuruh seorang lelaki, kerana akulah suami puterinya. Lalu is bertanya. Maka 
jawab baginda kepadanya: Wuduklah dan cucilah kemaluanmu". Bukhari. 

Darah haid dan darah nifas : Darah haid iaitu darah merah kekuning kuningan atau kuning bercampur coklat yang keluar dari alat 
perempuan, bukan kerana luka dan cedera. 

Darah nifas iaitu darah perempuan sewaktu melahirkan anak dan berjalan hingga 40 hari. Darah haid termasuk benda najis, 
berdasarkan hadith dari Asma puteri Abu Bakar, bahawa Nabi SAW bersabda tentang darah haid yang mengenai pakaian. 

Ertinya: Hendaklah (perempuan itu) mengeriknya (darah haid tersebut) kemudian menggosoknya dengan air kemudian mencucinya, 
kemudia ia (boleh) solat dengan kainnya itu. " Bukhari dan Muslim 


Adanya perintah mencuci kain yang terken dara haid itu menunjukkan najisnya darah haid. Begitu pula darah nifas hukumnya sama 
dengan darah haid. 


Darah Baik ia darah yang mengalir atau tertumpah, misalnya yang mengalir dari haiwan yang disembelih, ataupun darah haid. Tetapi 
dima'afkan kalau hanya sedikit. 

Dari Aisyah r.a. katanya : " kami makan daging sedang darah nampak merupakan benang benang dalam periuk." - Bukhari . 

3. Najis Mughallazah. (berat) iaitu anjing dan babi. Benda yang terkena najis ini hendaklah dibasuh tujuh kali, sekali daripadanya 
hendaklah dicampur dengan tanah. 

Sabda Rasullullah (SAW) 

cara mencuci bejana seseorang kamu, apabila dijilat anjing hendaklah dibasuh tujuh kali, air pertama hendaklah dicampur dengan 
tanah." (Riwayat Muslim). 

Cara menyucikan Najis Mukhaffafah (ringan). 

Memadai dengan merenjiskan air pada benda atau tempat yang terkena najis sehingga rata. 

Cara menyucikan Najis Mutawasitah (Pertengahan). 

1. Najis Ainiyah. 

i. Buangkan najis itu terlebih dahulu. 

ii. Basuh bekas itu sehingga hilang bau, warna dan rasa dengan air mutlak. 

2. Najis Hukmiyah. 

i. Memadai dengan mengalirkan (Menjirus) air mutlak pada tempat yang terkena najis. 

Cara Menyuci Najis Mughallazah (Najis Berat) 

* Anjing dan babi serta keturunan salah satu daripadanya. - termasuk dagingnya, lemak, tulang, darah, liur, tahi, kulit serta bulunya 
serta seluruh bahagian badannya. 

Peringatan. 

1. Tersentuh anjing yang kering dengan tangan yang kering tidaklah dikirakan najis. Sekiranya salah satu di antara keduanya basah 
atau kedua-duanya basah, maka dikira najis dan ianya wajib disamak. 

2. Menyentuh babi yang kering ataupun basah adalah dikira najis (Wajib disamak). 

Cara Menyucinya. 

Hilangkan najis itu terlebih dahulu kiranya najis haiwan itu yang tersentuh. Basuhan pertama menggunakan air lumpur (Selut). 

Kemudian dijirus dengan enam kali air mutlak. Basuhan ini hendaklah menghilangkan bau, rasa dan ainnya. 


Cara Menyucikan Kulit Bangkai 


Binatang yang mati tidak disembelih adalah bangkai. Kulit bangkai kecuali binatang laut dan sungai tidak boleh dipergunakan sebelum 
disuci. 

Cara menyucinya ialah dengan dibersihkan menggunakan air bercampur daun bidara atau juga biasa disebut samak. Sebelum disamak 
kulit bangkai itu adalah najis. 

Cara menyucikan cairan yang memabukkan. 

Kiranya minuman yang memabukkan jatuh pada benda-benda cair, maka buanglah semuanya. Tetapi jika minuman yang memabukkan 
jatuh pada benda-benda beku, cukuplah dibuang bahagian yang terkena dan kawasan sekelilingnya. 

Perkara yang tidak dikira sebagai najis. 

Bagi haiwan yang mati tanpa disembelih hukumnya bangkai yang bernajis kecuali yang berikut di bawah: 

1 . Mayat manusia sama ada Islam atau kafir. 

2. Ikan sama ada besar atau kecil halal dimakan. 

3. Belalang. 

4. Ulat dalam buah-buahan atau seumpamanya yang ada dalam makanan. Kalau diketahui ada ulat dalam buah-buahan dan 
dimakannya bersama , maka hukumnya makruh. 

5. Semua binatang yang darahnya tidak bersifat mengalir, maka air tidak menjadi najis jika binatang berkenaan jatuh ke dalamnya. 
Tetapi memakannya tetap dilarang. 

Hukum Peluh dan air liur manusia dan binatang. 

1 . Air liur, kahak yang keluar daripada dada atau otak, air hidung, air mata, peluh , mani, susu jika ia keluar dari: 

1. Anjing dan babi atau keturunannya adalah haram kerana ianya adalah najis. 

ii. Keluar daripada binatang atau manusia adalah suci semuanya, tapi benda itu adalah dianggap jijik dan haram dimakan. 

2. Tidak najis air liur kucing, jika pasti semasa itu ia tidak memakan benda najis seperti cicak, tikus dan seumpamanya. 

i. Selepas makan tikus lalu kucing itu menjilat air minuman, maka air yang dijilati itu menjadi najis. 

ii. Jika selepas makan tikus atau sebagainya, kesan darah di mulut kucing itu telah hilang, kemudian kucing itu menjilat minuman. Air 
minuman itu tidak najis. 

Air Liur Basi 

Air yang keluar daripada mulut ketika seseorang tidur. 

1. Jika air itu berwarna kuning atau busuk, maka iar liur basi itu najis kerana ia keluar dari perut. 

2. Jika air liur itu tidak berwarna dan tidak berbau busuk, maka iar liur itu tidak najis kerana bukan keluar dari perut. 


Hukum Madu 



1. Halal meminum madu kerana madu keluar daripada mulut lebah. 


2. Haram memakan anak lebah sekalipun belum bernyawa. 

3. Tidak makruh meminum madu daripada lebah yang memakan najis. 

Jenis-jenis Air 





Bahagiannya 

Air 

Hukum bersuci dengannya 

Air mutlak - suci lagi menyucikan 

Segala air yang turun dari langit dan keluar 
dari bumi seperti air hujan, perigi dan laut. 

Suci: harus dibuat makan dan minum, boleh 
menyucikan, harus digunakan untuk bersuci 
kerana dapat menghilangkan najis dan 

Air Musyammas - Suci lagi menyucikan 
tapi makruh 

Air dalam tin yang terdedah pada sinar 
matahari di negeri panas 

§?fiP%an menyucikan tapi makruh 
digunakan pada tubuh badan. 

Air Musta’mal - suci tapi tidak menyucikan. 

Air sedikit yang sudah terpakai kerana 
wudhu atau mandi wajib. 

Harus digunakan untuk lain dari maksud 
bersuci. 

Air Mutanajis 

Air sedikit yang kemasukan najis. 

Tidak harus digunakan. 

Air banyak 

Air yang ukurannya lebih 190kg atau 11 tin 
minyak tanah. 

Harus digunakan selagi ia tidak mengalami 
perubahan sebab kemasukan najis di 
dalamnya. 

Air sedikit 

Air yang kurang daripada ukuran tersebut di 
atas 

Harus digunakan selagi ia tidak terhitung 
sebagai muata’mal atau mutanajjis. 


1 . Air Mutlak - Air yang tidak bercampur dengan benda lain dan belum digunakan untuk bersuci dan mengangkat hadas. 
Air yang sah dibuat bersuci. 

1 . Air hujan. 

2. Air embun. 

3. Air laut. 

4. Air sungai. 

5. Air perigi. 

6. Air mata air. 

7. Air Salji. 

Air tersebut tidak diambil kira sifatnya sama ada berwarna putih, jernih, keruh, masam, masim dan sebagainya. 


2. Air Musta'mal - Air yang telah digunakan untuk basuhan pertama bagi mengangkat hadas besar atau hadas kecil. 
Hukumnya suci tetapi tidak boleh menyucikan benda lain. 

3. Air Mutaghayyir (Air Muqayyid) - Air yang suci bercampur dengan benda suci yang boleh mengubah air itu. 

Hukumnya, suci tetapi tidak boleh menyucikan benda yang lain. 

contoh: Air kopi, air teh, air sirap , air kelapa, air mawar, air tebu dan sebagainya. 

Peringatan. 

i. Air yang berubah disebabkan keruh lumpur dan air laut adalah suci. 

ii. Air yang berubah disebabkan sesuatu tempat berhenti atau tempat laluannya seperti sungai di kawasan belerang atau kapur 


iii. Air yang berubah disebabkan daun kayu gugur di dalam telaga kerana kesukaran menjaganya adalah suci. 

iv. Juga dikirakan sebagai air mutlak apabila berubah baunya disebabkan jatuh ke dalamnya sesuatu seperti gharu atau kapur yang 
keras jika tidak bercerai jisimnya di dalam air itu. 

4. Air Mutanajjis - Air yang sudah bercampur dengan benda-benda najis. 

Hukumnya: Haram digunakan untuk memasak makanan , minuman dan bersuci. 
contohnya air yang bercampur tahi atau bangkai. 

Peringatan. 

Air Mutanajjis terbahagi kepada dua; 

i. Air yang kurang daripada dua kolah jika termasuk atau dimasukkan ke dalamnya najis, air itu menjadi najis walaupun tidak berubah 

ii. Air yang lebih daripada dua kolah , jika termasuk atau dimasukkan najis ke dalamnya sehingga berubah salah satu daripada 
sifatnya iaitu warna, bau atqau rasanya, maka air itu menjadi najis. Sebaliknya jika tidak berubah sifatnya, maka ia adalah suci. 

Sukatan dua kolah. 

i. Bagi bekas segi empat sama; 

Panjang - 60 cm (22.5 inci). 

Lebar - 60 cm (22.5 inci). 

Dalam - 62.5 cm ( 25 inci). 

Jika diukur dalam timbangan atau sukatan. 

i. liter -174 liter 

ii. Kilogram - 190 kilogram. 

iii. kati - 317 kati. 

iv. tin minyak tanah - 11 tin 

5. Air Musyammas - Air mutlak yang terjemur panas matahari di dalam bekas logam yang boleh berkarat. 

hukumnya; Makruh digunakan ketika air itu masih panas pada anggota badan dan untuk dibuat minuman dan makanan. Tidak 
markuh digunakan untuk membasuh pakaian atau barang-barang lain. 

Keterangan: 

i. Air di tanah sawah atau di dalam kolam tidak air musyammas walaupun panas kerana ia bukan dalam bekas yang berkarat. 

ii. Makruh menggunaan air yang sangat panas atau sangat sejuk walaupun bukan di dalam bekas yang tidak berkarat. 

iii. Air Musyammas makruh digunakan pada anggota badan atau digunakan untuk memasak makanan atau minuman kerana boleh 
mendatangkan penyakit. 


iv. Air Musyammas tidak makruh digunakan apabila air itu kembali sejuk. 

Wuduk adalah salah satu cara bersuci dari hadas kecil sebelum mengerjakan ibadah solat atau membaca Al-Qur'an. Perintah wajib 
wuduk ini turun bersama dengan perintah wajib solat. Firman Allah SWT, "Wahai orang-orang yang beriman, apabila kamu hendak 
mengerjakan solat maka basuhlah mukamu, kedua tanganmu sampai siku dan sapulah kepalamu serta basuhlah kedua kakimu sampai 
mata kaki."(AI-Maidah : 6). Sabda Rasulullah saw: "Allah SWT tidak akan menerima solat seseorang yang berhadas sehingga ia 
berwuduk." (H. R. Abu Daud). 


Syarat Wuduk ada lima: 

1. Islam 

2. Baligh 

3. Tidak berhadas besar 

4. Memakai air yang mutlak (suci dan menyucikan) 

5. Tidak ada yang menghalangi kulit 


Rukun Wuduk ada enam: 

1. Niat dengan bacaan: 

"Aku niat berwuduk untuk menghilangkan hadas kecil kerana Allah. " 

2. Membasuh muka dari tempat tumbuh rambut di kepala sampai ke tulang dagu, dan dari batas telinga kanan sampai batas telinga kiri. 

3. Membasuh dua tangan sampai ke siku. 

4. Mengusap sebahagian kepala dengan air. 

5. Membasuh dua kaki sampai mata kaki (buku lali). 

6. Tertib (berturutan). 


Sunat Wuduk ada 12: 

1. Diawali dengan membaca Bismillah dalam hati. 

2. Membasuh telapak tangan sampai pergelangan. 

3. Berkumur. 

4. Menggosok gigi (bersiwak). 

5. Membersihkan hidung dengan air. 

6. Mengusap seluruh kepala dengan air. 

7. Membasuh kedua cuping telinga. 

8. Menyeliti jemari tangan dan jemari kaki. 

9. Tidak berbicara. 

10. Mendahulukan basuhan anggota kanan. 

11. Membasuh anggota wuduk sampai tiga kali. 

12. Membaca doa sesudah berwuduk: 

"Saya bersaksi bahwa tidak ada Tuhan selain Allah yang esa, tidak ada sekutu bagiNya. Dan saya bersaksi bahwa Muhamad adalah 
hamba dan pesuruhNya. Wahai Allah jadikanlah saya termasuk orang-orang yang bertaubat dan jadikanlah saya termasuk orang-orang 
yang suci serta jadikanlah saya termasuk golongan hamba-hambaMu yang soleh. " 


Perkara yang dapat membatalkan Wuduk ada lima: 

1. Keluar sesuatu dari qubul dan dubur. 

2. Hilangnya akal sama ada gila, pengsan ataupun mabuk. 

3. Bersentuhan kulit laki-laki dengan kulit perempuan kecuali mereka itu masih muhrim. 

4. Menyentuh kemaluan dengan telapak tangan, sama ada milik sendiri maupun milik orang lain, dewasa maupun anak-anak. 

5. Tidur, kecuali apabila tidurnya dengan duduk dan masih dalam keadaan semula (tidak berubah kedudukannya). 

nota: penulis mendapati bahawa ada kekeliruan tentang sama ada batal wuduk apabila tersentuh yang bukan muhrim. Menurut mazhab 
Syafi'i, hukum wuduk batal secara mutlak (tanpa syarat) bila tersentuh bukan muhrim termasuk dengan isteri/suami sendiri ("bukan 
muhrim" ertinya tidak haram dinikahi). Menurut Mazhab Maliki pula, menyentuh kulit perempuan ajanabi membatalkan wuduk lelaki jika 
dengan tujuan 'talazzuz' (berlazat-lazat), ataupun merasai keghairahan ketika bersentuhan. Mazhab Hanafi pula berpendapat bahawa 
menyentuh kulit perempuan ajnabi tidak membatalkan secara mutlak, samada dengan tujuan talazzuz atau merasainya ketika 
bersentuhan. 

Tayammum ertinya menghilangkan hadas dengan menggunakan debu suci, kerana ketiadaan air atau sakit yang menghalang 
penggunaan air. Cara tayammum ialah dengan menyapukan debu yang suci ke muka dan dua tangan sampai ke siku dan disertai 
dengan niat. 


Syarat-syarat tayammum: 

1. Sudah masuk waktu solat 

2. Tidak ada air dan sudah diusahakan mencarinya 

3. Sakit, sehingga jika memakai air takut penyakitnya bertambah parah. 

4. Sedang dalam perjalanan. Firman Allah SWT : ”... Jika kamu sakit atau dalam perjalanan atau sehabis buang air atau menyentuh 
wanita lalu kamu tidak memperoleh air, maka bertayammumlah dengan tanah/debu yang baik (bersih dan suci). Sapulah mukamu dan 
tanganmu dengan tanah itu.”(Q.S. Al-Maidah : 6) 

5. Memakai tanah yang suci dan berdebu. 


Rukun Tayammum ada 4: 

1. Niat 

2. Menyapu muka dengan tanah 

3. Menyapu kedua tangan sampai siku dengan tanah 

4. Tertib atau berturutan 

Sunat Tayammum ada 2: 

1. Mengawali dengan bacaan Bismillah dalam hati. 

2. Mendahulukan anggota badan sebelah kanan. 

nota: 

Hal-hal yang membatalkan tayammum sama dengan yang membatalkan wuduk. 

Mandi Wajib & Sunat 



Mandi wajib adalah mandi untuk bersuci bagi seseorang yang menanggung hadas besar atau sedang junub. Firman Allah SWT. 
"Apabila kamu junub, maka mandilah/bersuci." (Al-Maidah: 6) 


Perkara yang mewajibkan mandi: 

1. Bersetubuh, sama ada mengeluarkan mani atau tidak. 

2. Keluar air mani, sama ada sengaja atau tidak. 

3. Meninggal dunia, kecuali mati syahid. 

4. Habis masa haid. 

5. Nifas, iaitu mengeluarkan darah setelah melahirkan anak. 

Rukun Mandi ada 3: 

1. Niat. 

2. Menghilangkan kotoran dan najis pada badan. 

3. Membasuh seluruh tubuh. 


Sunat Mandi ialah: 

* Diawali membaca bismillah dalam hati 

* Menggosok seluruh tubuh dengan tangan 

* Mendahulukan bahagian yang kanan dari yang kiri 

* Berwuduk sebelum mandi 

* Tertib atau berturut-turut. 


Selain mandi wajib, ada juga mandi-mandi sunat, iaitu: 

Mandi bagi orang yang akan melaksanakan solat Jumaat 

Mandi pada hari raya Aidil-Fitri dan Aidil-Adha 

Mandi bagi orang yang baru sembuh dari gila 

Mandi menjelang Ihram haji dan Umrah 

Mandi sehabis memandikan mayat 

Mandi bagi orang kafir yang baru masuk Islam 

Takrif solat 


Solat dari segi bahasa ertinya doa. Dari segi syarak pula ia bermaksud beberapa perkataan dan perbuatan yang didahului dengan 
takbir dan diakhiri dengan salam, mengikut syarat-syarat yang tertentu. Firman Allah swt: 



" Dan dirikanlah olehmu solat, kerana sesungguhnya solat itu dapat mencegah dari (perbuatan-perbuatan) keji dan mungkar" (Al 
Ankabut : 45) 


Solat fardhu yang wajib didirikan ialah solat lima waktu sehari semalam, iaitu subuh, zuhur, asar, maghrib dan isya'. 


Syarat wajib solat: 

1. Islam 

2. Baligh 

3. Berakal 

Syarat sah solat: 

1. Suci badan dari dua hadas. 

2. Suci dari najis sama ada di badannya, di tempat solatnya, dan di pakaiannya. 

3. Menutup aurat. 

4. Menghadap qiblat (kecuali yang uzur dan tidak terdaya) 

5. Yakin masuk waktu solat. 

(nota: sekiranya sesudah tamat solat, lalu disedari perkara yang tersebut di atas terjadi - misalnya didapati ada najis di sejadah - maka 
perlulah diulangi solat itu kerana ianya tidak menepati syarat sah solat) 

Perkara-perkara yang membatalkan solat: 

1. Keluar/kedatangan hadas. 

2. Berkata-kata dengan sengaja walau sedikit, atau tertawa. 

3. Makan/minum walau sedikit. 

4. Melakukan gerakan di luar gerakan solat tiga kali berturut-turut (mutawaliyat). 

5. Berniat keluar dari solat (mufaraqah). 

6. Terkena najis yang tidak dimaafkan. 

7. Beralih arah dari qiblat dengan sengaja. 

8. Terbuka aurat dengan sengaja, atau tidak sengaja tetapi tidak segera ditutup. 

9. Berubah niat dari satu solat ke solat yang lain. 

10. Meninggalkan rukun solat. 

Waktu-waktu Solat Fardhu: 

Waktu-waktu yang telah ditetapkan untuk menunaikan solat ialah seperti berikut: 

1. Solat Subuh - bermula daripada fajar menyinsing hinggalah terbit matahari. Masa yang diperuntukkan kira-kira 2 jam. 

2. Solat Zuhur - bermula selepas matahari mulai condong daripada puncaknya sehingga bayang melebihi separuh panjangnya. 

3. Solat Asar - bermula selepas berakhirnya waktu solat Zuhur sehinggalah matahari terbenam. 

4. Solat Maghrib - bermula selepas matahari terbenam sehingga hilang mega merah di ufuk barat. 

5. Solat Isya' - bermula selepas mega merah di ufuk timur hilang dan berterusan sehingga terbit fajar pada hari keesokannya. 

Perbuatan sunat sebelum solat: 

1. Azan - ertinya memberitahu, dan pada syarak adalah perkataan tertentu untuk memaklumkan kepada orang ramai tentang masuknya 
waktu solat fardu. 

2. Iqamah. 

3. Bersugi - ertinya membersihkan mulut dan gigi dengan alatan bersugi. 

Waktu-waktu yang dimakruhkan solat tanpa sebab: 

1. Selepas solat subuh sehingga naik matahari. 

2. Ketika naik matahari sehingga sekadar segalah. 

3. Ketika matahari di tengah-tengah langit. 

4. Selepas solat asar sehingga masuk matahari atau matahari terbenam. 

5. Ketika masuk matahari. 

Rukun Solat 


Rukun solat ada 13: 

1. Niat. 

2. Takbiratul-lhram (Allahu-Akhbar yang pertama). 

3. Berdiri bagi yang mampu. 

4. Membaca surah Al-fatihah. 

5. Rukuk dengan tama'ninah (tama'ninah: tenang dan tertib, tidak terburu-buru). 

6. Iktidal dengan tama'ninah. 

7. Sujud dua kali, dengan tama'ninah. 

8. Duduk di antara dua sujud, dengan tama'ninah. 

9. Tasyahhud/Tahiyyat Akhir dengan membaca bacaan Tasyahhud. 

10. Duduk dalam Tasyahhud akhir. 

1 1 . Selawat kepada Nabi Muhammad saw dalam Tasyahhud Akhir. 

12. Membaca salam 

13. Tertib. 

Huraian rukun solat: 

1. Niat: niat dilafazkan di dalam hati. Lafaz yang disebut oleh mulut itu tidaklah dipanggil sebagai niat. Niat solat berlaku semasa 
seseorang mengangkat takbiratul-ihram iaitu tatkala ia mengata Allahu-Akbar. Umpamanya, untuk solat Zuhur, maka seseorang itu 
akan bertakbiratul-ihram dan lalu hatinya berkata: 



Nota: tidak semua perkara dalam niat seperti contoh di atas adalah perkara-perkara yang dituntut dalam perbuatan niat. Perkara yang 
dituntut dalam niat ada 3, iaitu Qasad ("Sahaja aku solat"), Ta'arrudh (Fardhu) dan Ta'yin (Zuhur, sebagainya). 


Oleh itu, niat "Sahaja aku solat Fardhu Zuhur" sudah mencukupi syarat sebagai niat. 


Niat "Empat Rakaat", "Tunai" atau "Kerana Allah Ta'ala" adalah tidak disyaratkan, bahkan hanya sunat hukumnya. Namun begitu 
adalah lebih baik untuk menghadirkan kesemuanya di dalam hati. 


Adapun niat menjadi imam ("Imaman") atau makmum ("Makmuman/Makmumatan") ketika takbiratul-ihram hanyalah disyaratkan pada 
sembahyang Jumaat sahaja, tetapi pada sembahyang lain tidaklah disyaratkan dan hanya sunat hukumnya. 


Jika tidak diniatkan menjadi imam atau makmum ketika takbiratul-ihram untuk sembahyang Jumaat, maka tidaklah sah sembahyang 
Jumaat seseorang itu. 


Jika seseorang makmum tidak berniat menjadi makmum ketika takbiratul-ihram dalam sembahyang (selain daripada fardhu Jumaat), 
dia masih lagi dibolehkan berniat mengikut imam pada mana-mana rukun sembahyang, contohnya ketika rukuk. Namun begitu, adalah 
makruh hukumnya jika seseorang itu berterusan dengan sengaja mengikuti imam dengan tanpa berniat menjadi makmum. 


Imam yang tidak berniat menjadi imam ketika takbiratul-ihram, atau ketika mana-mana rukun yang lain, tidaklah terbatal 
sembahyangnya ataupun sembahyang makmumnya. 


Bagi sembahyang Qasar (memendekkan solat fardhu yang empat rakaat menjadi dua rakaat), perkara-perkara yang manjadi tuntutan 
ketika takbiratul-ihram selain Qasad, Ta'arrudh dan Ta'yin ialah niat Qasar. Maka bagi seseorang yang hendak solat Qasar perlulah 
berniat sekurang-kurangnya: "Sahaja aku sembahyang Fardhu Zuhur Qasar." 


Bagi sembahyang sunat yang mempunyai waktu dan sembahyang sunat yang mempunyai sebab, maka wajiblah disertakan di dalam 
niat hanya dua perkara, iaitu Qasad ("Sahaja aku sembahyang") dan Ta'yin (sunat Hari Raya Adha, sunat gerhana bulan, dan 
sebagainya). 


Dituntut juga dalam perkara niat ini ialah menentukan qabliyah (sebelum) dan ba'diyah (selepas) dalam sembahyang sunat Rawatib. Ini 
tertentu kepada sembahyang sunat Zuhur, Maghrib dan Isya' sahaja, seperti dinyatakan dalam niat: "Sahaja aku solat Sunat Zuhur 
gabliyah/ba'diyah" atau "Sahaja aku solat Sunat Sebelum/Selepas Zuhur." 


Adapun sembahyang sunat Subuh dan Asar tidaklah disyaratkan niat qabliyah, kerana kedua-dua sembahyang tersebut hanya ada 
qabliyah sahaja dan tiada ba'diyah (iaitu tidak ada solat sunat Rawatib selepas Subuh dan Asar). 

Bagi sembahyang sunat mutlak pula wajib disertakan di dalam niat semasa takbiratul-ihram satu perkara sahaja iaitu Qasad. 
Umpamanya seseorang hanya perlu berniat: "Sahaja aku sembahyang". 

2. Takbiratul-ihram, iaitu mengucapkan Allahu-Akbar untuk memulakan solat. Perkataan Allahu-Akbar itu tidak boleh ditukar dengan 
lafaz lain. 


Sebutan kalimah Allahu-Akbar itu diwajarkan agar tidak melebihi daripada empat belas harakat (tujuh alif), dan pergerakan tangannya 
tidak melebihi tiga kali pergerakan, kerana semua ini akan menjejaskan kesahihan dan kesempurnaan solat. 

Nota: sebutan Allahu-Akbar yang teramat panjang ketika niat, dan pergerakan tangan yang berkali-kali, adalah disebabkan oleh was- 
was atau berterusan tidak kepastian sama ada apa yang dilakukanya itu telah sempurna atau belum. Was-was adalah berpunca dari 
bisikan syaitan, dan seseorang yang ditimpa was-was ini perlulah banyak berzikir, sebaiknya zikir "Laa-llaha-lllallah." 

3. Berdiri bagi orang yang berkuasa. Sekiranya seseorang itu berdiri tetapi condong ke hadapan, ke belakang, ke kanan atau ke kiri 
hingga tidak dapat dinamakan sebagai berdiri maka hukum solat itu tidak sah. Sekiranya tidak mampu berdiri maka bolehlah dilakukan 
solat secara duduk, baring mengiring, menelentang atau secara mana yang termampu. Untuk solat sunat dibolehkan sembahyang 
secara duduk, namun tidak digalakkan. 

4. Membaca al-Fatihah: pada tiap-tiap rakaat dengan memelihara segala makhraj dan tajwid fatihah. Mazhab Syafi'e mewajibkan 
rukun al-Fatihah untuk makmum dalam solat berjemaah. 


5. Rukuk, berserta tama'ninah. Sekurang-kurangnya rukuk ialah membongkokkan belakangnya sampai dua tangan di atas dua kepala 
lutut, disertai dengan tama'ninah iaitu berhenti sebentar sekadar lama bacaan Subhanallah, dan anggota-anggota berat kemudian 
berhenti. Doa tasbih ketika rukuk ialah: 



"Maha suci Allah yang Maha Agung dengan sifat kepujian-Nya. " 

6. Iktidal: Ertinya berdiri tegak semula selepas rukuk, berserta tama'ninah. Doa tasbih ketika iktidal ialah: 



"Allah mendengar akan orang yang memuji-Nya. " 
Kemudian disambung pula dengan bacaan: 

9 ^ 9 ^ ^ 1 ^ 


"Ya Tuhan kami! Bagi-Mu segala puji. 


7. Sujud ialah meletakkan dahi di atas tempat sujud, dan dahi itu mestilah tidak berlapik dengan sesuatu. Sekiranya terpaksa seperti 
dahi dibalut kerana luka dan sebagainya, maka tidaklah wajib dibuka. Dahi yang berlapik dengan songkok dengan sengaja tanpa sebab 
adalah tidak sah solatnya. Anggota sujud ada 7: 


1. Dahi 


2. Dua tapak tangan 

3. Dua lutut 


4. Dua perut jari kaki 


Doa ketika sujud ialah: 

"Maha suci Allah yang Maha Mulia dengan sifat kepujian-Nya" 


8. Duduk di antara dua sujud berserta tama'ninah. Mengangkat kepala dan badan untuk duduk di antara dua sujud ini mestilah 
mengandungi tujuan. Oleh itu, sekiranya seseorang itu mengangkat dari sujud kerana tujuan lain, umpamanya mengelakkan daripada 
binatang, maka hendaklah ia kembali sujud semula. Duduk antara dua sujud merupakan rukun pendek maka tidak wajar dilama- 
lamakan. Doa tasbih ketika sujud ialah: 

"Ya Allah ampunilah daku, rahmatilah daku, kayakan daku, angkatlah darjatku, rezekikanlah aku, berilah aku hidayah, sihatkanlah aku 
dan maafkanlah aku. " 

9. Tahiyyat/Tasyahud akhir. Membaca tahiyyat akhir juga hendaklah dipelihara segala bacaan di dalamnya. Bacaan tahiyyat akhir 
adalah seperti berikut: 



"Segala penghormatan yang berkat solat yang baik adalah untuk Allah. Sejahtera atas engkau wahai Nabi dan rahmat Allah serta 
keberkatannya. Sejahtera ke atas kami dan atas hamba-hamba Allah yang soleh. Aku naik saksi bahawa tiada Tuhan melainkan Allah 
dan aku naik saksi bahaw asanya Muhammad itu adalah pesuruh Allah. 

Kurniakanlah rahmat dan kesejahteraan Kepada junjungan mulia Muhammad saw dan ke atas ahli keluarga baginda yang mulia, 
sebagaimana rahmat dan kesejahteraan yang telah Engkau kurniakan kepada Ibrahim dan ahli keluarga Ibrahim. Dan limpahkanlah 
berkatMu kepada Muhammad dan ahli keluarga Muhammad seperti mana berkatMu kepada Ibrahim dan ahli keluarga Ibrahim. 
Sesungguhnya Engkau yang amat terpuji lagi amat mulia. " 

nota: ungkapan "sayyidina" di dalam contoh di atas hanyalah sunat hukumnya dan tidak mengapa jika ditinggalkan. 

10. Duduk ketika tahiyyat akhir. 

11. Selawat ke atas Nabi Muhammad s. a. w. sekurang-kurangnya; "Allahumma-solli 'ala Muhammad." 

12. Salam pertama: Sekurang-kurang salam ialah "Assalamu'alaikum" bermaksud "salam sejahtera ke atas kamu." 

13. Tertib. Tertib ditakrifkan sebagai mendahulukan yang dahulu dan mengkemudiankan yang kemudian. Solat yang tertinggal 
ketertiban rukun-rukunnya dikira tidak sah. 

Sunat Hai'ah & Ab'adh 




Perkara-perkara sunat semasa solat ada dua: 

1. Sunat Hai'ah 

2. Sunat Ab'adh 

Sunat Hai'ah ada 15 perkara: 

1. Mengangkat tangan ketika Takbiratul-lhram, ketika rukuk, ketika iktidal dan ketika bangun pada rakaat kedua, (nota: bangun dari 
rakaat pertama dan ketiga tidak diperlukan mengangkat tangan) 

2. Meletakkan perut tangan kanan di atas tangan kiri dan memegangnya dan meletakkannya di bawah dada atau di atas pusat. 

3. Membaca doa tawujud/iftitah. Doa iftitah ialah: 

" Allah Maha Besar sebesar-besarnya. Dan puji-pujian bagi Allah sebanyak-banyaknya. Dan Maha Suci Allah siang dan malam. 
Kuhadapkan mukaku, kepada yang menjadikan langit dan bumi, aku cenderung lagi berserah kepada Allah, dan bukanlah aku dari 
golongan orang-orang yang menyekutukan Allah. Sesungguhnya sembahyangku, ibadatku, hidupku, dan matiku kuserahkan hanya 
kepada Allah seru sekalian alam. Sekali-kali tidaklah aku menyekutukan-Nya. Dan dengan demikian aku ditugaskan, dan aku adalah 
dari golongan orang-orang Islam. " 

4. Membaca A'uzubillah 

5. Membaca Al-fatihah dan surah dengan suara yang kuat (jahar) pada masa-masa yang ditentukan. 

6. Membaca amin selepas fatihah 

7. Membaca surah al-Quran di rakaat pertama dan kedua selepas bacaan al-Fatihah 

8. Membaca tasbih ketika rukuk 

9. Membaca tasbih ketika rukuk 

10. Membaca tasbih ketika sujud 

1 1 . Membaca tasbih ketika bangkit dari rukuk 

12. Meletakkan kedua tangan di atas peha dengan melepaskan jari kesemuanya 

13. Duduk iftirasy pada semua duduk iaitu duduk di atas buku lali kaki kiri 

14. Duduk Tawarruk iaitu duduk tahiyat akhir 

15. Salam yang kedua 

Sunat Ab'adh ada 7 perkara: 

1. Tahiyat awal. Doa tahiyat awal ialah: 

" Segala penghormatan yang berkat solat yang baik adalah untuk Allah. Sejahtera atas engkau wahai Nabi dan rahmat Allah serta 
keberkatannya. Sejahtera ke atas kami dan atas hamba-hamba Allah yang soleh. Aku naik saksi bahawa tiada Tuhan melainkan Allah 
dan aku naik saksi bahawasanya Muhammad itu adalah pesuruh Allah. " 

2. Selawat didalam Tahiyat awal 

3. Duduk Tahiyat 


4. Doa qunut waktu subuh dan pada solat witir. Doa qunut ialah: 

"Ya Allah, tunjukkanlah aku sebagaimana orang yang telah Engkau tunjukkan. Sejahterakanlah aku sebagaimana orang yang telah 
Engkau sejahterakan. Pimpinlah aku sebagaimana orang yang telah Engkau pimpinkan. Berkatlah hendaknya untuk apa-apa yang 
telah Engkau berikan kepadaku. Jauhkan aku dari segala kejahatan yang telah Engkau tetapkan. Sesungguhnya hanya Engkau sajalah 
yang menetapkan, dan tidak sesiapapun yang berkuasa menetapkan sesuatu selain daripada Engkau. Sesungguhnya tidak terhina 
orang yang memperoleh pimpinanMu. Dan tidak mulia orang yang Engkau musuhi, telah memberi berkat Engkau, oh Tuhan, dan Maha 
Tinggi Engkau. Maka hanya untuk Engkau tetapkan. Aku minta ampun dan bertaubat kepada Engkau. Dirahmati Allah jugalah kiranya 
Muhammad, Nabi yang buta-huruf, dan keluarganya dan sahabat-sahabatnya, dan diberiNya kesejahteraan. " 


5. Selawat di dalam qunut 

6. Berdiri semasa qunut 

7. Membaca selawat ke atas keluarga Nabi pada Tahiyat akhir. 

Sekiranya tertinggal sunat Ab'adh, maka disunatkan ia sujud sahwi; manakala tertinggal sunat hai'ah tidak diperlukan sujud sahwi. 

Solat Berjemaah 





Solat berjemaah bermaksud solat yang dilakukan lebih daripada seorang, atau secara beramai-ramai, dengan diketuai seorang imam. 
Sabda Nabi SAW: 


"Solat berjemaah itu lebih afdhal (baik) daripada solat bersendirian dengan 27 kali darjat " (HR Bukhari dan Muslim) 


Solat berjemaah terdiri daripada seorang imam dan sekurang-kurangnya seorang makmum. Solat secara berjemaah sangat dituntut 
dalam Islam. Bagi Mazhab Syafie hukumnya ialah fardu kifayah, manakala sesetengah pendapat mengatakan solat berjemaah 
hukumnya sunat muaakad atau sunat yang sangat dituntut dalam Islam. Antara solat yang biasa ditunaikan secara berjemaah ialah 
solat fardu lima waktu, solat hari raya, solat sunat tarawih dan solat sunat witir. Tetapi bagi sembahyang Jumaat, ia wajib dikerjakan 
secara berjemaah. 

Syarat-syarat sah solat berjemaah: 

1. Berniat mengikut/menjadi imam (untuk solat Jumaat sahaja, dan tidak diwajibkan bagi solat-solat yang lain). 

2. Mengetahui segala apa yang dikerjakan oleh imam. 

3. Tiada dinding yang menghalangi antara imam dan makmum, kecuali bagi makmum perempuan di masjid hendaklah dibataskan 
dengan kain. 

4. Tidak mendahului imam dalam takbir dan tidak pula melambatkannya. 

5. Tidaj mendahului imam dalam rukun-rukun sembahyang. 

6. Kedudukan imam ialah di hadapan makmum, sekurang-kurangnya di takat tumit. Makmum tidak boleh berada di hadapan atau 
sebaris dengan imam. 

7. Solat makmum harus sama dengan solat imam, misalnya sama-sama solat Zuhur, Jumaat, qasar, jamak dan sebagainya. 

8. Makmum lelaki tidak mengikut imam perempuan. 

Semasa berniat, seseorang itu disunatkan menambah perkataan makmuman (makmum lelaki), makmumatan (makmum perempuan), 
imaman (imam lelaki) atau imamatan (imam perempuan) selepas menyebut solat yang ingin dilakukan. Solat seseorang itu tetap sah 
walaupun tidak berniat menjadi imam/makmum, melainkan ketika solat Jumaat. 

Antara syarat untuk menjadi imam: 

* Bacaannya lebih baik daripada bacaan makmum. 

* Seseorang itu bukan sedang mengikut atau menjadi makmum kepada imam lain. 

* Imam itu sudah mumaiyiz. 

Terdapat sabda Rasulullah s. a. w yang bermaksud: “Imam ialah yang menanggung pembacaan, apabila baik pembacaannya maka 
pahala untuk dirinya dan untuk mereka (makmum) dan jika rosak pembacaannya maka dosanya ialah di atas dirinya sendiri, dan 
bukannya atas mereka (makmum).” 

Dalam solat berjemaah bersama satu makmum, maka makmum itu kedudukannya di sisi kanan imam, asalkan tidak terkehadapan 
ataupun sebaris dengan imam. 

Sekiranya hanya ada satu makmum dalam solat berjemaah, dan makmum pertama sedang berdiri di tepi kanan imam, lalu disertai pula 
seorang lagi makmum, maka imam disyaratkan maju ke hadapan atau makmum yang pertama berundur belakang (tidak melebihi tiga 
langkah) ke saf bersama makmum kedua. 

Masbug 






Masbug ialah apabila makmum ketinggalan dalam solat berjemaah. 


Contoh: apabila seseorang makmum memasuki solat jemaah, lalu ia takbiratul-ihram dan mendapati imam sedang rukuk, maka perlu 
makmum mengikuti rukuk imam itu dengan tanpa wajib menyelesaikan rukun fatihah. 

Dari hadis: 


Dari Hasan dari Abu Bakrah, dia sampai kepada Nabi saw, ketika Nabi sedang rukuk, maka dia rukuk sebelum sampai kepada saf. Hal 
itu disampaikan kepada nabi, maka Nabi berkata, “Semoga Allah menambah semangatmu tetapi jangan diulangi lagi.” ( H. R. Bukhari) 


Sabda Rasulullah saw: "Apabila seseorang diantara kamu datang (untuk) solat sewaktu kami sujud, hendaklah ikut sujud dan janganlah 
kamu hitung itu satu rakat. Barangsiapa yang mendapati rukuk bersama imam, maka ia telah mendapat satu rakaat."(H.R. Abu Daud). 

Dari hadis di atas, maka difahamilah bahawa orang yang mendapatkan rukuk dianggap telah mendapatkan satu rakaat, biarpun tanpa 
sempat menyempurnakan rukun fatihahnya. 

Sekiranya makmum sempat mengikuti rukuk imam dengan sempurna (sekadar dapat menyentuh lutut) sebelum imam bangun untuk 
iktidal, dikira makmum sudah mendapat rakaat ("muwafiq"). Jika makmum tidak sempat menyempurnakan rukuk, atau makmum 
memasuki solat sesudah imam rukuk (iaitu semasa sujud, atau duduk tahiyyat dan sebagainya) maka tidaklah dikira ia mendapat rakaat 
itu ("masbuq"). 

Sekiranya makmum hanya sempat masbuq di tahiyyat akhir, tidaklah ia perlu membaca doa dalam tahiyyat akhir kerana doa tahiyyat itu 
disunatkan hanya untuk orang yang bertasyahhud akhir. Makmum yang masbuq itu juga diperbolehkan duduk iftirasy seperti di dalam 
rakaat kedua. 

Setelah solat berakhir dan imam memberi salam, maka makmum itu perlulah bangun dan menyelesaikan solatnya dengan menambah 
rakaat yang tertinggal. 

Jika makmum sedang takbir lalu imam memberi salam, maka makmum ditegah duduk kerana duduk itu mengikut imam, dan imam 
telahpun selesai solatnya. Jika makmum itu duduk dengan sengaja dan tahu akan tegahannya maka batallah sembahyang itu. 

Dalam solat Subuh, makmum masbuq mestilah berqunut sekali lagi untuk dirinya di rakaat keduanya meskipun ia telah berqunut 
bersama imam di awal sembahyang tadi. 

Dalam solat Jumaat pula, sekiranya makmum sempat mendapat rakaat kedua dengan ia sempat rukuk bersama imam, maka dikira ia 
mendapat solat Jumaat itu dan hanya perlu menyelesaikan jumlah dua rakaat sahaja. Tetapi sekiranya makmum tidak sempat rukuk 
dalam rakaat terakhir solat Jumaat, maka ia dikira solat Zuhur dan perlulah menyempurnakan jumlah empat rakaat. 

Istikhlaf 






Istikhlaf bererti imam digantikan oleh salah seorang daripada makmumnya (lalu menjadi imam) bagi menyempurnakan sembahyang 
mereka, disebabkan keuzuran imam pertama itu. 

Jika imam keluar daripada sembahyangnya disebabkan berhadas, atau biarpun dengan tiada sebab, adalah diharuskan bagi salah 
seorang makmum menggantikannya. 


Hadis: " Ketika Nabi SAW sedang sakit tenat, datang Bilal untuk memberitahu Baginda tentang sembahyang. Maka Nabi SAW 
menyuruhnya supaya mengatakan kepada Abu Bakar agar mengimami orang ramai. Saya berkata: "Abu Bakar adalah seorang lelaki 
yang penyedih dan jika dia berdiri mengambil tempatmu (sembahyang), dia akan menangis dan tidak mampu membaca Al-Qur’an. " 
Nabi SAW bersabda: "Suruhlah Abu Bakar untuk mengimami sembahyang." Saya pun mengatakan hal yang sama seperti di atas. 
Beliau (mengulangi perintah yang sama) pada ketiga atau keempat kalinya Baginda bersabda: "Kamu adalah (macam) sahabat- 
sahabat Yusuf. Suruhlah Abu Bakar untuk mengimami sembahyang. " Maka Abu Bakar mengimami sembahyang. Kemudian Nabi S A W 
datang dengan bantuan dua orang lelaki; seakan-akan baru saja aku melihat Baginda memijakkan kakinya ke tanah. Pada waktu Abu 
Bakar melihatnya, dia mencuba untuk berundur tetapi Nabi SAW memberi isyarat kepadanya untuk tetap sembahyang. Abu Bakar 
berundur sedikit dan Nabi SAW duduk di sebelah kirinya. Abu Bakar memperdengarkan takbir kepada orang ramai." (H R Bukhari) 

Disyaratkan bagi makmum yang menggantikan imam itu adalah pengganti (khalifah/mustakhlif) yang sah menjadi imam kepada jemaah 
yang lain. Jika imam itu diganti oleh makmum yang kurang fasih dalam bacaan fatihah (ummiyan), atau orang bisu, atau orang yang 
tidak jelas bacaannya seperti mendengungkan pada tempat yang tidak dengung serta mengubah bacaan, maka tidak sah sembahyang 
makmum yang lain jika mengikutinya, kerana ia tidak sah menjadi imam. 

Disyaratkan juga imam itu diganti oleh makmum yang berada di saf pertama betul-betul di belakang imam, (nota sampingan: makmum 
saf pertama di belakang imam adalah juga bertanggungjawab untuk menegur imam di kala kesilapan bacaan dan perbuatan solat 
dengan isyarat bacaan "Subhanallah") 

Imam yang keluar itu hendaklah keluar dengan tertib, sekurang-kurangnya beralih ke kirinya jika tiada luang kosong untuk ia mundur. 
Kemudian makmum yang mengganti imam itu hendaklah pula maju ke hadapan dengan tidak lebih dari dua pergerakan langkah. 
Tempatnya yang kosong di saf hendaklah pula diisi oleh makmum lain, sama ada di sebelah atau di belakang, juga dengan tidak lebih 
dari dua pergerakan langkah. 


Istikhlaf hendaklah dilakukan dengan serta-merta. Jika imam keluar daripada jemaah sedangkan makmum telahpun lanjut melakukan 
satu rukun, maka ditegah penggantiannya selepas itu. Juga ditegah penggantiannya jika makmum tersebut diam terlalu lama dengan 
kadar berlalunya satu rukun, sama ada rukun fi‘li (perbuatan) atau rukun qauli (percakapan). Sekiranya didapati tiada sesiapa yang 
maju menggantikan imam, maka makmum diperbolehkan mufaraqah (berpisah) dari berjemaah dan meneruskan solat bersendirian. 

Tidak disyaratkan ke atas makmum dalam istikhlaf untuk berniat lagi untuk menjadi makmum, kerana mustakhlif (pengganti) itu sudah 
dalam kedudukan imam yang awal. 

Cara Istikhlaf Dalam Sembahyang 

Apabila seorang mustakhlif menggantikan imam dalam sembahyang yang sama atau bilangan rakaat yang sama, maka sah 
penggantian tersebut di mana-mana rakaat pun kerana mustakhlif itu mengikuti tertib imam sebelumnya dan tidak membawa kepada 
percanggahan. 

Adapun jika diganti oleh seorang yang di luar sembahyang (mustakhlif bukan daripada kalangan makmum, dan terus masuk menjadi 
imam), maka menurut pendapat Imam Nawawi dan jumhur ulama adalah diharuskan istikhlaf dengan syarat mustakhlif tersebut 
menggantikan imam pada rakaat pertama, atau rakaat ketiga (pada sembahyang yang empat rakaat) kerana tidak akan bercanggah 
dengan tertib makmum yang mengikutinya. 

Jika berlaku percanggahan dalam tertib, maka tidaklah diharuskan istikhlaf. Contohnya ialah apabila seorang yang di luar sembahyang 
mengganti imam pada rakaat kedua atau rakaat terakhir, dan dia (pengganti) itu akan bangun berdiri bagi rakaatnya yang pertama 
sedangkan makmum yang lainnya duduk tahiyyat awal (atau tahiyyat akhir) di rakaat mereka. 


Jika makmum yang masbuq menggantikan imam yang keluar daripada jemaah hendaklah dia menjaga tertib imam tersebut, 
sebagaimana perbuatannya jika imam belum keluar daripada jemaah. Sebagai contoh, jika makmum yang masbuq pada rakaat kedua 
dalam sembahyang subuh, kemudian imam itu berhadas lalu diganti oleh makmum yang masbuq itu, maka makmum yang 
menggantikan itu hendaklah menjaga tertib imam pertama dengan menyambung perbuatan sebagaimana yang perlu dilakukan di 
dalam rakaat kedua dalam sembahyang subuh iaitu berqunut, duduk dan bertasyahud biarpun pada asalnya dia baru melakukan satu 
rakaat. Selepas itu baharulah mustakhlif yang masbuq itu bangkit semula (tanpa salam) untuk menggenapkan solat dua rakaatnya, lalu 
berqunut lagi pada rakaat keduanya itu bagi dirinya sendiri sahaja (doa qunut bersendirian dan bukan qunut berjemaah). Para jemaah 
yang mengikuti mustakhlif yang masbuq tersebut ada dua pilihan pada tahiyyat akhir tadi iaitu sama ada berniat mufaraqah (berpisah 
daripada imam) dan terus memberi salam, ataupun duduk menunggu mustakhlif itu dan memberi salam bersama-samanya. 

Makmum-makmum masbuq yang bangkit semula untuk menyempurnakan sembahyang mereka setelah sempurna solat berjemaah 
adalah diperbolehlah kepada salah seorang daripada mereka yang masbuq itu untuk maju ke hadapan menjadi imam dan makmum 
masbuq yang lain itu boleh mengikutinya. Istikhlaf sebegini adalah diharuskan kecuali dalam sembahyang Jumaat kerana tidak harus 
mendirikan lagi sembahyang Jumaat selepas selesai dikerjakannya. 

Istikhlaf Dalam Sembahyang Jumaat 

Apabila imam keluar selepas membaca dua khutbah dan sebelum mengangkat takbiratul ihram bagi sembahyang Jumaat, adalah 
diharuskan menggantikannya jika mustakhlif itu juga turut menghadiri khutbah. Jika ia tidak menghadiri khutbah maka dia tidak 
diharuskan mengganti imam itu. 

Jika imam keluar daripada sembahyang selepas mengangkat takbiratul ihram pada rakaat pertama sembahyang Jumaat dan sebelum 
rukuk di rakaat kedua, adalah harus dia diganti oleh mustakhlif yang bersama imam sebelum imam keluar daripada jemaah itu, kerana 
mustakhlif itu dikira tergolong dalam ahli Jumaat. Jika ia tidak bersama imam sebelum dia keluar daripada sembahyang, maka tidak 
diharuskan ia mengimamkan sembahyang itu kerana dia tidak tergolong dalam ahli Jumaat. 

Manakala jika imam itu keluar selepas rukuk dalam rakaat kedua sembahyang Jumaat, imam tidak harus diganti oleh mustakhlif yang 
tidak bersama imam sebelum dia keluar daripada jemaah. Akan tetapi jika mustakhlif itu bersama imam sebelum imam keluar daripada 
jemaah tetapi dia tidak bersama imam sebelum rukuk pada rakaat kedua (mustakhlif masbuq), maka difardhukan ke atas mustakhlif itu 
sembahyang Zuhur. 

Makmum yang bersembahyang Jumaat diharuskan pula mengikuti mustakhlif yang difardhukan ke atasnya sembahyang Zuhur itu. 
Akan tetapi hendaklah mustakhlif itu menjaga tertib imam yang awal. Manakala makmum yang mengikutinya ada dua pilihan, antara 
memberi salam dengan niat mufaraqah atau makmum menunggu mustakhlif dan memberi salam bersamanya. Cara ini adalah yang 
lebih afdhal dilakukan. 

MENU UTAMA 


SELEPAS 


Sujud Sahwi 






Sahwi bermaksud lupa sesuatu. Pengertian dari segi syarak adalah terlupa sesuatu di dalam solat. Sujud sahwi adalah sujud yang 
dilakukan sebanyak dua kali setelah selesai bacaan Tahiyat akhir dan sebelum salam; ia dikerjakan untuk menutup kecacatan dalam 
pelaksanaan solat kerana terlupa, dan hukumnya adalah sunat. 

Doa sujud sahwi adalah seperti berikut: 

Ertinya: "Maha Suci Allah yang tidak tidur dan tidak lupa. " 

Sebab-sebab sujud sahwi ada tiga: kerana kelebihan, kerana kekurangan, dan kerana ragu-ragu. 

1. Sujud Sahwi Kerana Kelebihan 

Barangsiapa terlupa di dalam solatnya lalu tertambah rukuk, atau sujud, dan sebagainya, maka dia perlu sujud sahwi. 

2. Sujud Sahwi Kerana Kekurangan 

Barangsiapa, justeru terlupa, lalu meninggalkan salah satu sunat ab'adh, maka ia harus sujud sahwi sebelum salam. Misalnya, 
makmum terlupa tahiyyat awal dan hanya teringat setelah sempurna qiam (berdiri tegak), maka dia tidaklah perlu duduk kembali dan 
cukup baginya sujud sahwi. Namun, sekiranya dia teringat sebelum separuh bangkit untuk qiam, maka bolehlah dia kembali duduk dan 
menyempurnakan tahiyyat awal dan tidak perlu sujud sahwi. 

3. Sujud Sahwi Kerana Ragu-ragu 

Keragu-raguan di dalam solat adalah kerana tidak meyakini sama ada terlebih atau terkurang, umpamanya seseorang ragu sama ada 
dia di dalam rakaat ketiga atau keempat. Keraguan ada dua jenis: 

1. Sekiranya seseorang lebih cenderung kepada satu hal (waham, atau lebih 50% pasti), umpamanya dia lebih meyakini dia kini di 
dalam rakaat ketiga dan bukan rakaat keempat, maka dia harus menurutkan mengambil sikap kepada yang lebih ia yakini, kemudian 
dia melakukan sujud sahwi setelah salam. 

2. Sekiranya seseorang itu ragu-ragu antara dua hal, dan tidak condong pada salah satunya ( dzan , atau hanya 50-50 pasti), maka dia 
harus mengambil sikap kepada hal yang sudah pasti akan kebenarannya, iaitu jumlah rakaat yang sedikit. Kemudian menutupi 
kekurangan tersebut, lalu sujud sahwi sebelum salam. 

Hal-hal Penting Berkenaan Dengan Sujud Sahwi 


1 .Apabila seseorang meninggalkan salah satu rukun solat secara tidak sengaja, dan ia teringat ketika belum sampai pada rukun yang 
sama di rakaat berikutnya, maka ia wajib segera kembali kepada rukun yang tertinggal itu, dan kembali meneruskan solat dari situ. 
Sekiranya dia teringat dan sedang pula berada pada rukun yang tertinggal itu pada rakaat berikutnya, maka rukun yang tertinggal itu 
dianggap terganti dan ia perlulah meneruskan solat seolah-olahnya di rakaat yang sebelum itu. Pada kedua-dua hal ini, wajib dia 
melakukan sujud sahwi setelah salam atau sebelumnya. 

2. Apabila sujud sahwi dilakukan setelah salam, maka harus pula melakukan salam sekali lagi. 

3. Apabila seseorang yang melakukan solat meninggalkan sunat ab'adh secara sengaja, maka batallah solatnya. 

Jika ketinggalan kerana lupa, kemudian dia ingat sebelum beranjak dari sunat ab'adh tersebut, maka hendaklah dia melaksanakannya 
dan tidak perlu sujud sahwi. 

Jika ia teringat setelah melewatinya tapi belum sampai kepada rukun berikutnya, maka hendaklah dia kembali melaksanakan rukun 
tersebut, lalu sujud sahwi selepas salam. 

Jika ia teringat setelah sampai kepada rukun yang berikutnya, maka sunat ab'adh itu gugur, dan dia tidak perlu kembali kepadanya 
untuk melakukannya, akan tetapi perlu sujud sahwi sebelum salam. 

4. Sekiranya seseorang itu terlupa sujud sahwi dan teringat hanya selepas memberi salam maka bolehlah ia sujud sahwi, dengan syarat 
ingatan itu timbul dalam masa yang tidak begitu lama. 

5. Sekiranya imam terlupa sujud sahwi, makmum bolehlah sujud sahwi setelah imam memberi salam. 


SEBELUM 


MENU UTAMA 






Sujud Sajadah/Tilawah 



Tilawah ertinya bacaan, dan Sujud Sajadah atau sujud Tilawah itu ialah perbuatan sujud apabila seseorang itu bertemu ayat sajadah 
dalam bacaan al-Qur'an sama ada di dalam solat ataupun di luar solat. 

Daripada Abu Hurairah r.a. katanya, Rasulullah s. a. w. telah bersabda: 

Apabila anak Adam membaca ayat Sajdah, lalu dia sujud; maka syaitan jatuh sambil menangis. Katanya, "Celaka aku! Anak Adam 
disuruh sujud, maka dia sujud, lalu mendapat syurga. Aku disuruh sujud, tetapi aku menolak maka untukku neraka." (HR Al-Bukhari dan 
Muslim) 


Hukum sujud sajadah adalah sunat mu'akad, atau sunat yang amat digalakkan. 

Dari Umar r.a.: Pada suatu hari Jumaat, dia (Rasulullah) membaca surah al-Nahl di atas mimbar, maka ketika sampai pada ayat 
sajadah, dia lalu turun dan sujud. Dan para hadirin juga turut melakukan sujud. Pada hari Jumaat berikutnya, dibacanya surah 
berkenaan, lalu apabila sampai pada ayat sajdah dia berkata: "Wahai manusia, sebenarnya kita tidak diperintahkan (diwajibkan) sujud 
tilawah. Tetapi barangsiapa bersujud, dia telah melakukan yang benar. Dan barangsiapa yang tidak melakukannya, maka dia tidak 
mendapat dosa." (HR Bukhari) 


Ayat-ayat sujud sajadah ialah: 

1 . Surah 7 (AI-A’Raaf) Ayat 206 

2. Surah 13 (Ar-Ra’d) Ayat 15 

3. Surah 16 (Al-Nahl) Ayat 50 

4. Surah 17 (Al-lsra’) Ayat 109 

5. Surah 19 (Maryam) Ayat 58 

6. Surah 22 (Al-Hajj) Ayat 18 

7. Surah 22 (Al-Hajj) Ayat 77 

8. Surah 25 (Al-Furqaan) Ayat 60 

9. Surah 27 (An Naml) Ayat 26 

10. Surah 32 (As-Sajdah) Ayat 15 

1 1 . Surah 38 (Shaad) Ayat 24 

12. Surah 41 (Fushshilat) Ayat 38 

13. Surah 53 (An-Najm) Ayat 62 

14. Surah 84 (Al-lnsyiqaq) Ayat 21 

15. Surah 96 (AI-'Alaq) Ayat 19 

Nota: Perlu dinyatakan bahawa bacaan Surah 38 (Shaad) Ayat 24 menurut Syafi'iyah dan Hanbaliyah tidak termasuk ayat sajadah, tapi 
ayat yang disunatkan untuk sujud syukur (keterangan sujud syukur akan menyusul selanjutnya). Bacaan surah 22 (Al-Hajj) Ayat 77 pula 
menurut madzhab Syafi'iyah dan Hanbaliyah dimasukkan sebagai ayat sajadah. 

Untuk mengenali ayat-ayat sajadah itu di dalam al-Qur'an, pada kebiasaannya pada ayat-ayat itu ada ditandakan dengan garis atau di 
penghujung ayat itu ditandakan simbol dengan tertulis perkataan sajadah. 


Bacaan doa yang sunat dibaca ketika sujud ialah: 





Ertinya: "Aku bersujud dengan wajahku kepada Dzat yang telah merupakan dan menciptakannya, dan menciptakan pendengaran dan 
penglihatannya dengan kekuatan-Nya. Maha memberkati Allah, sebaik-baik Pencipta. " 

Cara melakukan sujud sajadah ialah terus bersujud (tanpa niat, dan tanpa mengangkat tangan) sebaik sahaja selepas membaca ayat 
sajadah, dan membaca doa sujud sajadah di dalam sujud, lalu kembali berdiri dan meneruskan bacaan selanjutnya. Sekiranya bacaan 
ayat sajadah itu telahpun tamat, maka teruslah rukuk selepas berdiri sebentar apabila bangun dari sujud. 


Adalah sunat bertakbir "Allah-Akbar" sebelum turun dari qiam untuk melakukan sujud sajadah. Disunatkan juga agar bertakbir apabila 
naik dari sujud. Adalah tidak perlu mengangkat tangan ketika naik dari sujud. 

Di dalam solat berjemaah, makmum wajib mengikuti imam sama ada imam itu melakukan sujud sajadah ataupun tidak. Bercanggah 
dari mengikuti imam akan menyebabkan solat makmum itu batal. Akan tetapi, adalah sunat hukumnya bagi makmum melakukan sujud 
tilawah selepas selesai salam dengan syarat jarak di antara sujud dan salam itu tidak lama. 

Walau bagaimanapun bagi sembahyang yang dibaca dengan suara perlahan, umpamanya solat Zuhur, sujud tilawah itu sunat dibuat 
oleh imam setelah dia selesai menunaikan sembahyang supaya tidak menimbulkan kekeliruan di kalangan makmum. 


Rukun sujud sajadah di luar sembahyang ialah: 

1. Niat - iaitu "Sahaja aku sujud sajadah kerana Allah Ta'ala" 

2. Takbiratul-ihram 

3. Sujud 

4. Salam. 

Sujud sajadah di luar solat adalah disunatkan kepada pembaca dan juga pendengar bacaan ayat sajadah, dan sujud si pendengar itu 
tidak tergantung sama ada pembaca (qari) itu turut sujud atau tidak. 


Syarat sah sujud sajadah di luar sembahyang adalah sama seperti syarat sembahyang (suci dari hadas besar dan kecil, mengadap 
kiblat, menutup aurat, dan sebagainya), dan tidak berjangka waktu yang lama antara bacaan ayat sajadah dan perbuatan sujud. 


Sekiranya seseorang itu mendengar bacaan ayat sajadah dan tidak berupaya untuk sujud sajadah (umpamanya sedang memandu), 
maka bolehlah ditangguhkan sujud sajadah itu hingga ketika dia boleh, asalkan tidak terlampau lama masa yang terluput di antaranya. 

Tidak perlu berwuduk untuk sujud sajadah ketika di luar solat, namun berwuduk itu adalah lebih afdal. 

Disunatkan bacaan takbir "Allahu-Akbar" (selepas daripada Takbiratul-ihram) ketika hendak sujud, dan disunatkan juga bertakbir 
apabila bangun dari sujud sebelum salam. 


Adalah tidak perlu untuk seseorang itu bangun dari duduk untuk berdiri (qiam) apabila hendak melakukan sujud sajadah di luar solat. 
Namun begitu, apabila seseorang itu sedang berdiri, maka perlulah dia bertakbiratul-ihram di kala qiam, lalu sujud, duduk, dan salam. 


Nota sampingan: 

Sujud Syukur 

Sujud Syukur adalah perbuatan sujud ketika seseorang mendapat limpahan rahmat daripada Allah, atau terhindar daripada malapetaka. 

Hukum sujud syukur adalah sunat, dan hanya dilakukan di luar solat. Sekiranya seseorang itu melakukan sujud syukur di dalam solat, 
maka batallah solatnya. 

Cara sujud syukur dan syarat sujud syukur adalah sama seperti sujud sajadah di luar solat. 

Di samping melaksanakan sujud syukur, disunatkan juga bersedekah dan melakukan sembahyang sunat syukur. 



